**Szakmai beszámoló a TÁMOP-2.4.5-12/3-2012-0038 számú „Innovatív kezdeményezések, kapcsolatépítés Alsózsolca városában” című pályázati projekt végrehajtásáról a MINŐIES Alapítvány (konzorciumi partner) 2013.05.01.-2013.09.15. közötti időszakról**

A MINŐIES Alapítvány a projektet 2013.05.01-el indította. A projektben két fő munkatárs vesz részt, akiket 2013.05.01-től alkalmazunk a projektben, a konzorciumi projekt megvalósító Matiscsákné dr. Lizák Marianna a szervezet irodavezetője, aki 10 órában végzi a projektmunkát (projekt szakmai megvalósításával összefüggő költségek, bér és bérjárulék költségek terhére) és Mecsei Rita heti 35 órában projekt asszisztens munkakört tölt be (projekt szakmai megvalósításával összefüggő költségek, bér és bérjárulék költségek terhére). A konzorciumi projekt megvalósító több éves civil és szakmai tapasztalattal rendelkezik, a projekt asszisztens végzettsége és szakmai tapasztalata szintén alátámasztja hatékony munkáját. A projekt zavartalan lebonyolítása érdekében több ízben utazási költséget számoltunk el a konzorciumi projekt megvalósítónak, hiszen hetente többször kell a két megvalósítási helyszín között Miskolc-Diósgyőr és Alsózsolca utazni, a környezeti fenntarthatóság érdekében „tele-kocsi” utakat próbálunk szervezni, pl. a projektasszisztenssel együtt, illetve akár a szolgáltatókkal is együtt utazunk. (Utazási és kiküldetési költségek (napidíj nélkül) terhére).

Projekt megvalósításához igénybevett szolgáltatások terhére a kifizetési időszakban (2013.05.01.- 2013.09.15.) az alábbi szolgáltatásokat vettük igénybe: A kifizetés tekintetében a legnagyobb összeg a 4 napközis tábor volt, melyből kettőt Miskolc- Diósgyőrben (néptánc napközis táborokat) és kettőt Alsózsolcán szerveztünk (1 db sport és 1 db kézműves tábort).

Tanácsadói tevékenységeket vettünk igénybe a projekt hatékony lebonyolítása érdekében: A jogi tanácsadás keretében készültek el az árajánlatkérések és a munka- és megbízási szerződések, illetve a teljesítésigazolások, míg a pénzügyi tanácsadás során a költségvetés újratervezése, módosítási kérelem előkészítése, változás bejelentők előkészítése, számlák kiállításának előkészítése, leellenőrzése. A webmesteri tevékenység keretében elvégzett tevékenységek: a MINŐIES Alapítvány által üzemeltetett minoies.hu honlap elemeinek fejlesztése, karbantartása, működtetésének a támogatása, szaktanács adása, tartalomfeltöltése. A marketing tanácsadás keretében elsősorban a munkaerő-piaci tanácsadás és szolgáltatás minél szélesebb körben való terjesztése valósult meg, a napközis táborokhoz szükséges kommunikációt végeztük el, illetve ennek keretében tájékoztatjuk a projekt programjairól a civileket és az érdeklődőket nemcsak szórólapokon, hanem a Szikra Alapítvány Civil Szikrák elektronikus hírlevelében, illetve a külön számában is megjelenik, mely közel 340 civil szervezethez jut el. A munkaerő-piaci tanácsadást, szolgáltatást a projekt időszak alatt két helyszínen (Alsózsolcán, Miskolc-Diósgyőrben) tartjuk. Szakértői tanácsadás keretében elégedettségmérést végeztettünk a 4 db napközis táborban résztvevő gyerekek körében. A főpályázó által szervezett erdei iskolákba történő utaztatást az Alapítvány szervezi, a 4 erdei iskolából egy néptánc és erdei iskola a miskolci gyerekeknek az elszámolási időszakban már lezajlott Szelcepusztán, így a táborba utaztatás költségét, a buszbérlés költségeit is már kifizettük. A nyomdaköltség terhére is elszámoltunk már költségeket, hiszen a táborok, munkaerő-piaci tanácsadások lebonyolításához szükséges adminisztrációs anyagokat, teszteket el kellett készítetnünk.

Már elkezdődtek a következő tevékenységek előkészületei is, de még kifizetésre nem került sor: képzés, tréning, információs előadások, fórumok szervezése.

Beszerzésre került két db C-típusú tábla, melyeket kihelyeztünk a megvalósítási helyszíneken, illetve az eszközbeszerezés is megtörtént, megvásároltunk egy laptopot a szükséges szoftverrel, melyet már a munkaerő-piaci tanácsadáson is tudunk használni.

Telekommunikációs szolgáltatásokat is igénybe vettünk, felmerültek postaköltségek és bankszámla számlavezetési díjak is, illetve dokumentációs, irattározási, archiválási költségek - nyomtatvány, boríték, fénymásoló papír is, illetve vettünk mobil internetet, mely segíti a megvalósítási helyszíneken az internet hozzáférést.

Összességében azt mondhatjuk, hogy az áttervezett Gantt-diagrammunknak megfelelően haladunk, így a projekt megvalósításának beszámolási időszakában a tervezett tevékenységek megvalósultak, a továbbiak pedig előkészítés alatt állnak, így tartani tudjuk a megvalósítása tervünket.